**Notă informativă**

**la proiectul ”Indicaţiilor metodice privind contabilitatea pentru persoanele fizice care desfășoară activitate profesională în sectorul justiției”**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor |
| **2.Condițiile ce au impus elaborarea proiectului de act normativ și finalitățile urmărite** |
| Necesitatea elaborării Indicaţiilor metodice privind contabilitatea pentru persoanele fizice care desfășoară activitate profesională în sectorul justiției este generată de prevederile art. 5 alin. (6) al Legii contabilității și raportării financiare nr.287 din 15.12.2017 (care intră în vigoare la data de 1 ianuarie 2019).  Art. 56 alin. (3) al Legii nr. 100 din 22.12.2017 cu privire la actele normative prevede, că intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărîrilor Curţii Constituţionale, eliminarea unor lacune din legislaţie sau contradicţii între actele normative ori dacă există alte circumstanţe obiective.  Prin urmare, punctul 51 al proiectului prevede, că acesta intră în vigoare din data de 1 ianuarie 2019, pentru a nu fi periclitat procesul de realizare a prevederilor art. 5 alin. (6) al Legii contabilității și raportării financiare nr.287 din 15.12.2017. |
| **3. Principalele prevederi ale proiectului și evidențierea elementelor noi** |
| Principalele prevederi ale Indicaţiilor metodice privind contabilitatea pentru persoanele fizice care desfășoară activitate profesională în sectorul justiției este stabilirea regulilor de ținere a contabilității pentru persoanele fizice care desfăşoară activitate profesională în sectorul justiției, care aplică metoda de casă și se încadrează în următoarele categorii:   * + notari, care activează în baza Legii nr. 69 din 14.04.2016 cu privire la organizarea activității notarilor;   + avocați, care activează în baza Legii nr. 1260-XV din 19.07.2002 cu privire la avocatură;   + executori judecătorești, care activează în baza Legii nr. 113 din 17.06.2010 privind executorii judecătorești;   + mediatori, care activează în baza Legii nr. 137 din 03.07.2015 cu privire la mediere;   + administratori autorizați, care activează în baza Legii nr. 161 din 18.07.2014 cu privire la administratorii autorizați.   Indicaţiile metodice nu se aplică de către persoanele fizice/juridice care țin contabilitatea în partidă dublă, în baza contabilității de angajamente conform standardelor de contabilitate, inclusiv birourile asociate de avocați, organizațiile de mediere.  Actul normativ cuprinde prevederi referitor la regulile de ținere a contabilității, documentarea operațiunilor economice, contabilitatea veniturilor și cheltuielilor, contabilitatea proprietății pentru care se calculează amortizarea, contabilitatea stocurilor, contabilitatea numerarului, inventarierea patrimoniului și rapoartele persoanei fizice.  De asemenea indicațiile metodice conțin exemple practice de contabilizare a operațiunilor economice specifice sectorului justiției. |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării sau abrogării unor acte normative. |

**SECRETAR GENERAL DE STAT ION CHICU**